ལན།ང་ཚོའི་སྤྱི་ཚོགས་ནང་དུ་སྔོན་མ་ནས་སློབ་གྲྭ་སོགས་ཀྱི་ནང་དུ་བོད་པ་དང་རྒྱ་མིའི་གཏམ་བརྗོད་མང་པོ་འཁྲབ་སྟོན་བྱེད་ཀྱི་ཡོད་པས།མི་མང་ནང་གཏམ་བརྗོད་ཟེར་དུས་བོད་དང་རྒྱ་ནག་གི་གཏམ་བརྗོད་ཀྱི་གོ་རྟོགས་མ་གཏོགས་མེད་དུས།ཐོག་མར་བོད་ཀྱི་གཏམ་བརྗོད་ཚན་པ་འགོ་འཛུགས་བྱས་རེད།ངས་གཏམ་བརྗོད་ཚན་པ་དེ་འཚར་བཞིན་པའི་བུ་ཕྲུག་ལྟ་བུའི་རྣམ་པ་གསར་པ་ཞིག་མཐོང་གི་ཡོད་པས།མི་མང་ལ་བསམ་བློའི་གོ་རྟོགས་དང་སློབ་གསོ་གང་འདྲ་སྤེལ་དགོས་པའི་ཐོག་ལ་སེམས་འཚབ་ཆེན་པོ་ཡོད།འོན་ཀྱང་གཏམ་བརྗོད་དངོས་སུ་འཁྲབ་སྟོན་བྱེད་འགོ་བཙུགས་དུས།མི་མང་ནང་ལ་གཏམ་བརྗོད་ལ་དགའ་མོས་ཀྱི་ཐོག་ནས་ཡག་པོ་ཡོད་སྐོར་བརྗོད་མཁན་མང་པོ་འདུག་པ་དང་།ད་བར་ང་ཚོར་ཞལ་འདེབས་སོགས་གནང་ནས་ཚན་པ་དེ་འཚོ་ཐུབ་པ་ཡང་མི་མང་གི་མཐུན་སྦྱོར་དང་དགའ་མོས་ལ་རག་ལས་ཡོད་པ་རེད།